Libertatea a înregistrat cu camera ascunsă predica amenințătoare a preotului Claudiu Tomozii din Voluntari, în care aproape că și-a afurisit enoriașii!

În Biserica Sfânta Cuvioasă Paraschiva, din Voluntari, comună păstorită de Florentin Pandele, slujba de duminică a fost folosită de preot pentru a-şi certa credincioşii că a fost prezenţa mică la referendum.

Preotul s-a plâns că oamenii nu l-au primit în casă pentru a predica pro referendum şi că a fost luat peste picior.

El a spus că şi România va păţi ce au păţit Sodoma, Gomora şi… Grecia: oamenii vor arde şi dacă se aruncă în apă.

Bisericii i s-a dat „la gioale” sâmbătă, acuză preotul.

El mai aspune oamenilor că, dacă nu trece referendumul, homosexualii vor putea înfia copii ca să abuzeze sexual de ei.

Copiii preotului Claudiu Tomozii, din Voluntari, au fost botezaţi de Florentin Pandele şi de Gabriela Firea.

La începutul slujbei de azi, preotul din Voluntari le-a fi vorbit oamenilor despe păcatul pârlelii. Despre cei tineri şi bătrâni care doresc să fie incineraţi în loc de a fi îngropaţi. Un păcat de cel mai înalt ordin, spune părintele Claudiu Tomozii.

Dar el nu și-a propus să vorbească foarte mult pe această temă, pentru că exista alta, mai arzătoare, mai supărătoare: referendumul la care credincioşii nu au votat!

Libertatea a înregistrat această slujbă cu camera ascunsă, pentru a vedea ce li se spune enoriaşilor în ziua marelui vot.

„Suntem într-un impas. Noi suntem indiferenţi, suntem naivi. Uitaţi-vă ce s-a întâmplat ieri! Cred că toată lumea ştie că a fost o prezenţă foarte slabă la vot ieri. Iubiţi credincioşi, ne cheamă Dumnezeu la vot!”, a încercat el să-şi însufleţească adunarea.

Şi, ca fiecare să priceapă riscurile abstenteismului, oamenilor li s-a adus aminte de Sodoma şi de Gomora.

Recomandări Sondaje contradictorii cu trei zile înainte de alegerile pentru Primăria Capitalei. De ce depinde totul

„Noi trăim vremuri apocaliptice, să ştiţi, în ziua de astăzi. Aduceţi-vă aminte ce s-a întâmplat cu Sodoma şi cu Gomora, când Dumnezeu a pogorât foc din cer şi le-a ars din temeli”, a spus el. Apoi a insistat: adevărul trebuie răspândit, adică oamenii să voteze şi să-şi sune şi prietenii, şi rudele.

Altfel, riscă: „Vom păţi ce au păţit cei din Sodoma şi din Gomora! Să nu vă gândiţi că scăpăm! Uitaţi-vă la fraţii noştri greci, care nu de mult au fost ca cei din Sodoma şi din Gomora. Şi se aruncau şi în apă şi acolo ardeau„.

Preoţii, supăraţi pe oamenii care nu-i ascultă

Părintele din Voluntari s-a arătat foarte supărat de oamenii care nu l-au primit în casă, pentru a le vorbi despre referendum.

„Din păcate, iubiţi credincioşi, foarte mulţi l-au scos afară pe Hristos din casa lor. Adică, l-au luat în râs pe părintele sau pe cei care-l însoţeau. Iată, părinţii, slujitorii, păstorii noştri s-au dus din casă în casă şi au mărturisit adevărul. Şi-au făcut treaba. Astăzi, ei îşi fac datoria şi îi îndeamnă pe oameni să nu se uite în gura mincinoşilor. Că numai minciuni s-au spus la televizor. Şi i-au prostit pe oameni”, a predicat el.

Recomandări Părinte indignat pe reflexul mușamalizării după incidentul cu lampa UV de la “Lazăr”: “Copiii noștri ajung la spital, iar părinții fac ode directoarelor și caută «turnătorul»!”

O femeie chiar i-a răspuns preotului, potrivit propriilor sale vorbe, „fie aşa cum zici matale, părinte”, lucru care l-a deranjat la culme: ” Cum poţi să spui treaba asta? Adică, eu crezi că îndrăznesc să mă folosesc de Dumnezu?!”, a spus contrariat preotul.

Nu doar oamenii neascultători au dus la o prezenţă scăzută, ci şi „manipulatorii” care au dat „la gioale” bisericii, explică preotul.

„Oameni care fac din manipulare un câştig. Îşi umple buzunarele cu cei care plătesc. De unde plătesc? Nu mă interesează! Îşi umple buzunarele şi nu-i interesează de Biserica lui Hristos. Îi dă la gioale, aşa. Vreau să vă spun că ieri ne-am tras singuri cu pumnii îi ochi. Singuri, noi, creştinii. Ne-am dat, aşa, cu pumnul. Trupul bisericii este astăzi rănit! Rănit rău de tot”, a spus el, într-o predică de zeci de minute dedicată aproape exclusiv referendumului.

Recomandări O asistentă medicală condamnată în 2017 pentru trafic de influență la operații a ajuns consilier juridic la primăria condusă de Daniel Florea!

Preoţii acuză comunitatea LGBT de agresiuni sexuale cu minori

Preotul din Voluntari le-a dat un ultim imbold oamenilor pentru a merge la vot: trebuie să aibă milă de copii.

„Ştim ce se va întâmpla dacă referendumul ăsta nu va trece? Ştim ce se va întâmpla? Vor veni ideologii ăştia în şcoli. Vor încerca să le spele creierele copilaşilor, să le spună că aşa e normal”, spune el.

Riscul cel mai mare este ca homosexualii să ajungă să adopte copii.

„Păi, pentru ce îşi înfiază ei copii? Ce nevoie au ei de copii? Ce le trebuie lor copii? Nu v-aţi întrebat? Ha? Nu vreau să vă spun de ce. Cred că vă imaginaţi pentru ce. Nu? Pentru păcatul şi mai mare! Pentru aia-i înfiază!”.

Citeşte şi:

PARTENERI - GSP.RO A ajuns om al străzii la 37 de ani după ce și-a pierdut toată averea. Imagini incredibile cu fostul sportiv care cerșește pe stradă

PARTENERI - PLAYTECH Am GĂSIT-O! Unde se ascunde Adriana Iliescu și DE CE! Viitorul tată al Elizei spune unde e cea mai bătrână mamă din România

HOROSCOP Horoscop 24 septembrie 2020. Berbecii au parte de probleme destul de ciudate în relațiile de parteneriat